text: [{"text_idx": "#000001", "text": "'Entrepreneurial farming training gihimo isip pagpangandam sa paglunsad sa proyektong 'food basket' sa Kitcharao"}, {"text_idx": "#000004", "text": "Ang \u201cFood Basket\u201d mao ang Core Processing Project sa lungsod sa Kitcharao nga buligan pagpabarug sa mga mag-uuma sa gulay kaabag ang munisipyo ug ang probinsya pinaagi sa AGUSAN UP!, ang kampanya sa pagpalambo sa administrasyon ni Gob. Dale B. Corvera kaabag ang buhatan ni Kongw. Angel Amante-Matba."}, {"text_idx": "#000005", "text": "Kabahin sa proyektong \u201cFood Basket\u201d ang pagpalambo og 500 ektaryas nga gulayan sa tibuok probinsya hangtud 2027, pagmontar og vegetable processing facilities nga mogama og vegetable powder, juices, nutrition packs ug uban pang preparasyon sa gulay ug pagpahiluna og mga marketing facilities and networks sa probinsya, sa Caraga ug sa gawas sa rehiyon."}, {"text_idx": "#000008", "text": "Sa unang adlaw gihisgutan ni Valentina Rose Orbita-Sagrado, personahe sa DTI nga kinahanglan mag budget sa kwarta ug oras, hustong pag plano sa capital, unsaon pag mintinar nga nagdagayday nga kwarta, keeping records, ug uban pang aspeto sa pagdumala sa pundo sa pag-uma."}]